**ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ**

Υπεύθυνος Επεξεργασίας**: Εθνικό και Καποδιστριακό Πανεπιστήμιο Αθηνών (ΕΚΠΑ)**

Στοιχεία επικοινωνίας:

Τμήμα Ευρωπαϊκών και Διεθνών Σχέσεων

email:erasmus@uoa.gr

Διεύθυνση: Πανεπιστημίου 30, Αθήνα 106 79

Τηλέφωνο επικοινωνίας: 210 3689713

Υπεύθυνος Προστασίας Δεδομένων (DPO): dpo@uoa.gr

Με την υποβολή της αίτησης για τη συμμετοχή σας στο πρόγραμμα Εrasmus+, στο ΕΚΠΑ συλλέγουμε και επεξεργαζόμαστε τα ελάχιστα προβλεπόμενα προσωπικά δεδομένα σας για να σας παρέχουμε  την ευκαιρία της κινητικότητας μέσα στην ευρωπαϊκή ή και διεθνή ακαδημαϊκή κοινότητα, εκπληρώνοντας με τον τρόπο αυτό το καθήκον που μας έχει ανατεθεί ως ΑΕΙ για την υποστήριξη του δημοσίου συμφέροντος [άρθρο 6.1(ε) του ΓΚΠΔ]. Επιπλέον, η επεξεργασία είναι απαραίτητη για να ληφθούν μέτρα σύμφωνα  με την αίτησή σας,  πριν από τη σύναψη Σύμβασης για τη συμμετοχή σας στο Πρόγραμμα και στη συνέχεια για την εκτέλεση της Σύμβασης που τυχόν θα υπογράψετε [άρθρο 6.1(β) του ΓΚΠΔ].

Το σύνολο των προσωπικών δεδομένων σας (ηλεκτρονικό-φυσικό αρχείο) σύμφωνα με τις υποχρεώσεις του  ΕΚΠΑ  θα πρέπει να τηρείται στο αρχείο μας, για πέντε (5) χρόνια από τη λήξη της εκάστοτε Σύμβασης μεταξύ του ΕΚΠΑ και του ΙΚΥ (Εθνική Μονάδα Συντονισμού), για λόγους καλής εκτέλεσης της Σύμβασης ή ενδεχόμενο έλεγχο, κατά τον οποίο θα έχουν πρόσβαση φορείς όπως το  ΙΚΥ, οι ελεγκτές της Ευρωπαϊκής  Επιτροπής,  το Υπουργείο Παιδείας και Θρησκευμάτων, το Ελεγκτικό Συνέδριο και η Ευρωπαϊκή Υπηρεσία Καταπολέμησης της Απάτης.

Μετά την παρέλευση των πέντε (5) ετών θα εξακολουθήσουν να τηρούνται στο αρχείο μας για δέκα (10) έτη τα κάτωθι προσωπικά δεδομένα:

1. Ονοματεπώνυμο
2. Όνομα πατρός
3. Τύπος κινητικότητας
4. Σχολή/Τμήμα
5. Ίδρυμα υποδοχής
6. Χρονικό διάστημα μετακίνησης
7. Βαθμίδα
8. Επιχορήγηση

για διοικητικούς σκοπούς (όπως παροχή βεβαιώσεων/πληροφοριών στους συμμετέχοντες, στατιστικούς λόγους, οικονομικές εκκρεμότητες των συμμετεχόντων)

Έχετε το δικαίωμα πρόσβασης, διόρθωσης των προσωπικών δεδομένων σας και διαγραφής τους εφόσον επιτρέπεται , το δικαίωμα περιορισμού ή κατά περίπτωση το δικαίωμα φορητότητας των δεδομένων ή το δικαίωμα εναντίωσης στην επεξεργασία των προσωπικών δεδομένων σύμφωνα με τους Κανονισμούς της ΕΕ,  2016/679 και  2018/1725 και το v.4624/2019. Για να ασκήσετε τα δικαιώματά σας παρακαλούμε να επικοινωνήσετε με το Τμήμα Ευρωπαϊκών και Διεθνών Σχέσεων . Περισσότερα για την Πολιτική Προστασίας Ιδιωτικότητας και Προσωπικών Δεδομένων και την ενημέρωσή σας, σας προτρέπουμε να επισκεφτείτε την ιστοσελίδα μας:

<https://www.uoa.gr/to_panepistimio/prostasia_prosopikon_dedomenon/>

Αν έχετε ερωτήσεις για τα προσωπικά σας δεδομένα ή  πιστεύετε ότι αυτά παραβιάζονται, μπορείτε να επικοινωνήσετε με τον Υπεύθυνο Προστασίας Δεδομένων του ΕΚΠΑ στο **dpo@uoa.gr** θέτοντας τα ζητήματα σας.

Αν πιστεύετε ότι δεν λάβατε ικανοποιητική απάντηση μπορείτε να υποβάλετε καταγγελία στην Αρχή Προστασίας μέσω της ιστοσελίδας  [www.dpa.gr](http://www.dpa.gr)